Diari Oficial de la Generalitat Valenciana


Sumari del DOGV 7613, del 11-09-2015 (2015/7408)

RESOLUCIÓ de 2 de setembre de 2015, del conseller d'Educació, Investigació, Cultura i Esport, per la qual modifica l'autorització al centre privat d'Educació Infantil de primer cicle Nadons, d'Alaquàs, per trasllat d'instal·lacions.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7613

Data del DOGV
:   11-09-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/7408


Data del document
:   02-09-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Investigació, Cultura i Esport
    * Alaquàs
    * centre d'ensenyament

RESOLUCIÓ de 2 de setembre de 2015, del conseller d'Educació, Investigació, Cultura i Esport, per la qual modifica l'autorització al centre privat d'Educació Infantil de primer cicle Nadons, d'Alaquàs, per trasllat d'instal·lacions. [2015/7408]  
L'expedient ha sigut iniciat pel representant de la titularitat del centre privat d'Educació Infantil de primer cicle Nadons, número de codi 72632174, d'Alaquàs, en sol·licitud de modificació de l'autorització per trasllat d'instal·lacions, i es manté la mateixa composició educativa.  
  
Vista la proposta favorable de la direcció territorial competent en matèria educativa, que inclou l'informe favorable de la unitat tècnica de construccions respecte a les instal·lacions, de conformitat amb la normativa aplicable, i atés que aquesta modificació no afecta la composició educativa del centre, aquesta direcció territorial no considera necessari demanar informe de la Inspecció Educativa respecte a les titulacions del professorat del centre.  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig (BOE 04.05.2006), d'Educació, modificada per la Llei Orgànica 8/2013, de 9 de desembre (BOE 10.12.2013), per a la millora de la qualitat educativa; el Reial Decret 132/2010, de 12 de febrer (BOE 12.03.2010), pel qual s'estableixen els requisits mínims dels centres que impartisquen les ensenyances del segon cicle de l'Educació Infantil, l'Educació Primària i l'Educació Secundària; i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010).  
  
Vista la proposta del director general de Centres i Personal Docent de data 25 d'agost de 2015, i de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut del Decret 7/2015, de 29 de juny, del president de la Generalitat, pel qual determina les conselleries en què s'organitza l'Administració de la Generalitat, i del Decret 8/2015, de 29 de juny, del president de la Generalitat, pel qual nomena vicepresidenta, consellers, secretària i portaveu del Consell, resolc:  
  
  
Primer  
Modificar l'autorització, per trasllat d'instal·lacions, del centre que s'indica més avall, en els termes que s'especifiquen.  
Codi: 45324500.  
Denominació genèrica del centre: centre privat d'Educació Infantil de primer cicle.  
Denominació específica del centre: Nadons.  
Titularitat: Escola Infantil Nadons, Societat Limitada.  
Anterior domicili: carrer de l'Hort de Sant Josep, número 10, d'Alaquàs (46133).  
Nou domicili: carrer del Pintor Sorolla, número 4, d'Aldaia (46996).  
  
No hi ha canvis en la composició educativa del centre, que es manté com s'indica a continuació:  
Quatre unitats d'Educació Infantil de primer cicle, distribuïdes així:  
  
- Dos unitats per a escolars de dos a tres anys, amb 20 llocs escolars cada una.  
- Dos unitats per a escolars d'un a tres anys, amb 15 llocs escolars cada una.  
  
Segon  
El que disposa aquesta resolució donarà lloc a les inscripcions corresponents en el Registre de Centres Docents de la Comunitat Valenciana.  
  
Tercer  
Aquesta resolució tindrà efectes des de la data en què es dicta.  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de l'òrgan que ha dictat l'acte, en el termini d'un mes a comptar de l'endemà de notificar-se.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de notificar-se.  
Per als interessats que no siguen objecte de notificació, els terminis començaran a comptar des de l'endemà de publicar-se en el Diari Oficial de la Comunitat Valenciana.  
  
València, 2 de setembre de 2015.- El conseller d'Educació, Investigació, Cultura i Esport: Vicent Marzà Ibáñez.